Doarpstsjerke (Surch)

De Tsjerke fan Surch, hjoed-de-dei oantsjut mei Doarpstsjerke, is in tsjerkegebou yn Surch yn de Nederlânske provinsje Fryslân.

 Beskriuwing
It ienbeukige skip yn ambachtelik-tradisjonele styl fan fiif traveeën (mei bearen) en trijesidich sletten koar waard yn 1864 boud oan de eastkant fan de sealdaktoer. It ferfong it eardere skip dat yn 1772 ôfbrutsen waard. Yn 1913 waard it sealdak sloopt en ferfongen mei in toer mei omgong en achtkante lantearne mei spits (faaks neffens ûntwerp fan L. Reitsma). De súdkant fan it gebou hat rûnbôgefinsters mei brânskildere glês en oan de noardside bline finsters. Yn 1996 wie de restauraasje fan de toerspits en klok. It oargel út 1901 waard makke troch Bakker & Timmenga. 

De tsjerke is in ryksmonumint yn behear fan de Stichting Alde Fryske Tsjerken.

 Sjoch ek 
 Tsjerken yn Fryslân

Kategory:Ryksmonumint yn Wûnseradiel
Kategory:Tsjerkegebou yn Wûnseradiel
Kategory:Ryksmonumint yn Súdwest-Fryslân
Kategory:Tsjerkegebou yn Súdwest-Fryslân
Kategory:Surch
Kategory:Bouwurk út 1864
Kategory:Bouwurk út 1913